KKNK Mothership Sessions: Eet Kreef Herleef! – Roekeloos
Gepubliseer deurRoekeloos	 23/09/2020 21/09/2020 Los kommentaar op KKNK Mothership Sessions: Eet Kreef Herleef!
EET KREEF! HERLEEF! is 'n produksie wat nuwe lewe gee aan die ikoniese album wat in 1989 uitgereik is deur Johannes Kerkorrel en Die Gereformeerde Blues Band. In die hedendaagse weergawe laat die musiek die kranse antwoord gee in 'n moderne herinterpretasie van hierdie satiriese, dog salwende musikale meesterstuk.
Jannie Hanepoot van Tonder, van die Gereformeerde Blues Band het na die album-weergawe van EET KREEF HERLEEF! geluister en laat weet: "Dis uitstekende renditions, almal top musikante wat great performances lewer. Ek hou meeste van die songs wat julle jul eie gemaak het, bv. Ry is baie cool, dalk beter as die original."
Jy koop 'n kaartjie presies soos wat mens 'n kaartjie vir 'n gewone konsert sou koop by WEBTICKETS. *Jy moet 'n profiel skep, en jou kontakbesonderhede invul. Op die aand van die vertoning, skakel jy weer in op WEBTICKETS, gaan na My Account, en kliek dan op My Tickets. Hier sal 'n skakel wees wat 20:00 live gaan. Kliek dan op die skakel – die player sal outomaties oopmaak en jy kan die vertoning kyk.
Laudo Liebenberg, foto: Marilie Loubser
Gepubliseer deurRoekeloos 23/09/2020 21/09/2020 Gepubliseer inMusiekSleutelwoorde: Frank Freeman, Johannes Kerkorrel, Johannes Kerkorrel en die Gereformeerde Blues Band, Laudo Liebenberg, Marilie Loubser